Lokaliteten har stor geologisk verdi, både nasjonalt og internasjonalt. Alle inngrep i grunnen er forbudt, men verneforskriftene er ikke til hinder for å ta med løse steiner til personlig samlerformål, såfremt grunneier eller bruker gir tillatelse til det. Dersom hensynet til verneverdiene gjør det nødvendig, kan departementet innføre forbud mot all innsamling av prøver i området.